Metulla

Metula aŭ Metulla (hebree מְטֻלָּה, aŭ plenliterumite מטולה) estas lima municipo kaj urbeto ĉe Norda Israelo, tute apuda kaj preskaŭ ĉirkaŭita de la landlimo kun Libano, kun 1 600 loĝantoj . Inter Metullah kaj Kfar Kila sur la libana flanko estis la israela limstacio Fatimah, kaj la limregiono kromnomita "La Bona Barilo" sur la israela flanko. La urbeto estas apenaŭ dek kilometrojn norde de Kirjat Ŝmona. Oriente fluas la Iijon, alfluanto de la Ĥacbani; ne tro malproksime estas la monto Ĥermono. La urbeto estis fondita en 1896 fare de Barono Edmond de Rothschild, kiu aĉetis la terenon de la libana kristana vilaĝo Jabur Bek Junbalat. La celo de la setlejo estis disponigi novan hejmon por judoj kiuj estis forpelitaj de Orienta Eŭropo. La ekonomia bazo por la urbeto estas kultivado de frukto, vino, greno kaj brutobredado, kaj turismo ankaŭ estas grava. Metulla estas konata pro ĝia Kanada Centro, internacia centro por glaciosportoj, kaj specife glaciglitado. Metulla estas populara feria celo kaj somere kaj vintre; Estas diversaj loĝejoj kaj restoracioj en la urbo. Pro agrikultura laboro, Metulla havas multajn eksterlandajn laboristojn de Tajlando, kvankam antaŭ la israel-libana milito multaj laboristoj de libano ĉiutage trapasis la landlimon por la laboro. Galerio Referencoj Eksteraj ligiloj Metula municipo Arkivigite je 2013-12-29 per la retarkivo Wayback Machine Canada Centre Israel Nature and National Parks Protection Authority, Eng+Heb